OBAVIJEST - LIKOVNI NATJEČAJ ZA OSNOVNE ŠKOLE POVODOM DANA TOLERANCIJE

**Učenica 8. d razreda OŠ kralja Tomislava DOROTEA HORVAT iz Našica provodi projekt „Prevencija nasilja u školama“ s ciljem promicanja tolerancije i škola bez nasilja za 2019./2020. školsku godinu. Dobitnica je Priznanja „Luka Ritz“ za dodjelu Godišnje nagrade „ Luka Ritz“ za promicanje tolerancije i škola bez nasilja za školsku godinu 2018./2019. za odgojno-obrazovne ustanove. Pokrovitelj je projekta Ministarstvo znanosti i obrazovanja.**

**Likovni natječaj na temu DAN TOLERANCIJE - stop nasilju posvećen je LUKI RITZU.**

“Tolerancija je poštivanje različitosti i sposobnost da živimo i pustimo druge da žive. To je sposobnost da se primijeni fer i objektivan stav prema onima čija su mišljenja, postupci, religija, nacionalnost itd. razlikuju od naše. Tolerancija nije samo slaganje s drugima ili jednakost pred licem pravde, već pokazivanje respekta za suštinsku humanost u svakoj osobi…” (Sarah Peterson)

Tema natječaja: Dan tolerancije - stop nasilju

Ovaj likovni natječaj posvećen je Luki Ritzu. Na  likovnom natječaju mogu sudjelovati učenici od 1. do 8. razreda osnovne škole. Na poleđini slike olovkom treba napisati ime i prezime autora, razred, naziv djela, naziv škole i mjesto.

Natječaj će biti u sljedećim kategorijama:

1.-2. razred

3.-4. razred

5.-6. razred

7.-8. razred  
  
Natječaj traje do 20.11.2019. godine.  
  
Radovi se mogu slati poštom ili se mogu donijeti osobno na adresu:

OŠ kralja Tomislava  
(Za natječaj Dan tolerancije – stop nasilju)  
Dorotea Horvat, 8.d razred (Đurđica Mašić)  
Matice hrvatske 1  
31 500 Našice

Prosudbeno povjerenstvo za likovne radove čine:

* Josip Kanis, prof. likovne kulture
* Dorotea Horvat, učenica 8.d
* Đurđica Mašić, prof. TZK

Rezultati će biti objavljeni 25. studenog 2019. na mrežnoj stranici škole (http://os-kralja-tomislava-na.skole.hr/).

Učenici za osvojena prva tri mjesta u svakoj kategoriji dobivaju priznanja i nagrade.

Izložba nagrađenih radova bit će u predvorju škole.

O terminu dodjele nagrada dobit ćete pravovremenu obavijest.